**แผนการจัดการเรียนรู้ที่ ๒**

**หน่วยการเรียนรู้ที่** ๕ ฟัง ดู พูด ได้สาระ  **เรื่อง** การพูดสรุปใจความสำคัญ **วิชา** ภาษาไทย **ชื่อรายวิชา** ภาษาไทย ท ๒๒๑๐๑  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๖๑ **เวลา**  ๒ ชั่วโมง/๑๐๐ นาที **ผู้สอน**  นางสาวจารุวัลย์ พิมผนวช

**มาตรฐานการเรียนรู้**

มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และความรู้สึกในโอกาสต่างๆ อย่างมีวิจารณญาณและสร้างสรรค์

**ตัวชี้วัด**

ท ๓.๑ ม.๒/๑ พูดสรุปใจความสำคัญของเรื่องที่ฟังและดู

ท ๓.๑ ม.๒/๖ มีมารยาทในการฟัง การดู และการพูด

**จุดประสงค์การเรียนรู้**

1. นักเรียนสามารถอธิบายหลักการพูดสรุปใจความสำคัญจากเรื่องที่ฟังและดูได้
2. นักเรียนสามารถพูดสรุปใจความสำคัญจากเรื่องที่ฟังและดูได้
3. นักเรียนมีมารยาทในการฟัง การดู และการพูด

**สาระสำคัญ**  การพูดสรุปความ คือ การพูดที่ตัดข้อความหรือใจความที่ไม่สำคัญออกไป ให้เหลือเฉพาะส่วนที่สำคัญ โดยใช้ประโยคสั้นๆ เรียบเรียงอย่างถูกต้องและเข้าใจง่าย

**สาระการเรียนรู้**

1. หลักการพูดสรุปใจความสำคัญจากเรื่องที่ฟังและดู
2. มารยาทในการฟัง การดู และการพูด

**คุณลักษณะอันพึงประสงค์** - มีวินัย

**สมรรถนสำคัญ** - ความสามารถในการสื่อสาร

**กิจกรรมการเรียนรู้**

**ชั่วโมงที่ ๑**

กิจกรรมนำเข้าสู่บทเรียน

๑.นักเรียนทุกคนทบทวนความรู้เกี่ยวกับการสรุปความจากสื่อโดย ใช้สื่อวีดิทัศน์และให้นักเรียนบอกใจความสำคัญที่วีดิทัศน์ต้องการจะสื่อ

๒.ครูแจ้งวัตถุประสงค์การสอน และเชื่อมโยงเข้าสู่เนื้อหา

กิจกรรมพัฒนาผู้เรียน

๓.นักเรียนร่วมกันตอบคำถามต่างๆที่เกี่ยวข้องกับการพูด เช่น พูด คืออะไร ? ,การฟัง การดู และการพูดมีความสัมพันธ์กันอย่างไร ?, การพูดที่ดีมีลักษณะอย่างไร ?

๔.ครูบรรยายความรู้เรื่องการพูดสรุปความจากเรื่องที่ฟังและดู และมารยาทในการฟัง การดู และการพูด Powerpoint การพูดสรุปความจากเรื่องที่ฟังและดู

๕.นักเรียนจับคู่ และช่วยกันยกตัวอย่างการพูดที่ดีคู่ละ ๑ ข้อ

๖.นักเรียนคู่เดิมดูวิดีทัศน์เรื่อง “ขอทำใจ” แล้วพูดสรุปใจความสำคัญจากเรื่องที่ฟังและดู

กิจกรรมรวบยอด

๗.นักเรียนและครูร่วมกันสรุปความรู้เรื่องการฟัง การดู และการพูด

**ชั่วโมงที่ ๒**

กิจกรรมนำเข้าสู่บทเรียน

๑. นักเรียนทบทวนความรู้เกี่ยวกับการพูด ตั้งแต่ การพูดคืออะไร การพูดที่ดีควรมีลักษณะอย่างไร

๒. นักเรียนซ้อมการพูดสรุปใจความจากเรื่องที่ฟังและดู จากเรื่อง “ขอทำใจ”

กิจกรรมพัฒนาผู้เรียน

๓. นักเรียนออกมาพูดสรุปใจความจากเรื่อง “ขอทำใจ” โดยออกมาพูดเป็นคู่ และพูดในส่วนของใจความสำคัญที่วีดิทัศน์จะสื่อ และข้อคิดที่สามารถนำไปใช้ในชีวิตประจำวันได้

๔. นักเรียนและครูช่วยกันแสดงความคิดเห็นและติชมในส่วนของลักษณะการพูดของนักเรียนที่นำเสนอ แล้วนำไปปรับปรุงต่อไป

กิจกรรมรวบยอด

๕. ครูและนักเรียนช่วยกันสรุปใจความสำคัญและข้อคิดที่ได้จากเรื่อง “ขอทำใจ”

๖. นักเรียนช่วยกันสรุปความรู้ที่ได้จากเรื่องการพูดสรุปความ

**สื่อการเรียนรู้**

๑.Powerpoint การพูดสรุปความจากเรื่องที่ฟังและดู

๒.วิดีทัศน์เรื่อง “ขอทำใจ”

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ**  การพูดสรุปความ คือ การพูดที่ตัดข้อความหรือใจความที่ไม่สำคัญออกไป ให้เหลือเฉพาะส่วนที่สำคัญ โดยใช้ประโยคสั้นๆ เรียบเรียงอย่างถูกต้องและเข้าใจง่าย | ชิ้นงานจาก“การพูดสรุปใจความสำคัญจากเรื่องที่ฟังและดู” | แบบประเมิน “การพูดสรุปใจความสำคัญจากเรื่องที่ฟังและดู” | ร้อยละ ๖๐ ผ่านเกณฑ์ |
| **ตัวชี้วัด**  ท ๓.๑ ม.๒/๑ พูดสรุปใจความสำคัญของเรื่องที่ฟัง  ท ๓.๑ ม.๒/๖ มีมารยาทในการฟัง การดู และการพูด | ชิ้นงานจาก“การพูดสรุปใจความสำคัญจากเรื่องที่ฟังและดู” | แบบประเมิน “การพูดสรุปใจความสำคัญจากเรื่องที่ฟังและดู” | ร้อยละ ๖๐ ผ่านเกณฑ์ |
| **คุณลักษณะอันพึงประสงค์** มีวินัย | ชิ้นงานจาก“การพูดสรุปใจความสำคัญจากเรื่องที่ฟังและดู” | แบบประเมินคุณลักษณะอันพึงประสงค์ | ร้อยละ ๖๐ ผ่านเกณฑ์ |
| **สมรรถนะ**  ความสามารถในการสื่อสาร | ชิ้นงานจาก“การพูดสรุปใจความสำคัญจากเรื่องที่ฟังและดู” | แบบประเมินสมรรถนะสำคัญของผู้เรียน | ร้อยละ ๖๐ ผ่านเกณฑ์ |

ลงชื่อ..................................................ผู้สอน ลงชื่อ......................................................ผู้สอน

(นายวริทธิ์ ลิ้มรุ่งเรือง) (อาจารย์นงค์นภา อาจทวีกูล)

นักศึกษาฝึกประสบการณ์วิชาชีพ อาจารย์พี่เลี้ยง

**บันทึกหลังสอน**

**๑. ผลการสอน**

**๒. ปัญหาและอุปสรรค**

**๓. ข้อเสนอแนะ**

ลงชื่อ...................................................ผู้สอน

(นางสาวจารุวัลย์ พิมผนวช)

**ความเห็นของหัวหน้ากลุ่มสาระการเรียนรู้วิชาภาษาไทย**

.........................................................................................................

ลงชื่อ................................................................

(อาจารย์ภาคภูมิ คล้ายทอง) หัวหน้ากลุ่มสาระการเรียนรู้วิชาภาษาไทย

**ความเห็นของรองผู้อำนวยการโรงเรียนฝ่ายวิชาการ**

...........................................................................................................

ลงชื่อ................................................................

(อาจารย์ สุดารัตน์ ศรีมา)

รองผู้อำนวยการฝ่ายวิชาการ

**เกณฑ์การประเมินกิจกรรม “การพูดสรุปใจความสำคัญจากเรื่องที่ฟังและดู”**

|  |  |  |  |
| --- | --- | --- | --- |
| **องค์ประกอบที่ประเมิน** | **ระดับคุณภาพของผลงาน** | | |
| **๓ (ดี)** | **๒ (ผ่าน)** | **๑ (ปรับปรุง)** |
| ๑.เนื้อหา | พูดสรุปเนื้อหาได้ครบถ้วนและถูกต้องทั้งหมด | พูดสรุปเนื้อหาได้ถูกต้องทั้งหมด | พูดสรุปเนื้อหาได้ถูกต้อง ร้อยละ ๗๐ ขึ้นไป |
| ๒.ภาษา | ภาษาที่ใช้สื่อความหมายได้ดี กะทัดรัด และตรงประเด็น | ภาษาที่ใช้สื่อความหมายได้ดี กะทัดรัด | ภาษาที่ใช้สื่อความหมายได้ดี |
| ๓.การพูด | ออกเสียงได้ถูกต้องชัดเจน มีความมั่นใจในตนเอง พูดไม่ติดขัด เรียบเรียงลำดับการพูดได้ดี | ออกเสียงได้ถูกต้องชัดเจน มีความมั่นใจในตนเอง พูดไม่ติดขัด | ออกเสียงได้ถูกต้องชัดเจน มีความมั่นใจในตนเอง |

**เกณฑ์การประเมินการผ่าน**

|  |  |
| --- | --- |
| ๗ – ๙ | ดี |
| ๔ – ๖ | พอใช้ |
| ๑ – ๓ | ปรับปรุง |

\*\*\* คะแนนรวมร้อยละ ๗๐ ถือว่าผ่านเกณฑ์